Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: pedig bosszúságot és fáradságot okoznak, melynek során nekik kell igazolniuk megbízásuk tényét és tartalmát. Az adatminőség javítására az 1992. évi LXIII. törvény 7. §-ában
Paragraph Index: 1001

62. § (1) bekezdése, amely szerint: „tanúként az hallgatható ki, akinek a bizonyítandó tényről tudomása van”. Ugyanazon szakasz (2) bekezdése szerint a tanúként megidézett személy köteles a hatóság előtt megjelenni, és — ha a hivatkozott törvény kivételt nem tesz — tanúvallomást tenni. A kivételeket egyrészt a 65. § tartalmazza, ezek azok az esetek, amikor az ott megjelölt személyeket nem lehet tanúként kihallgatni, a kivételek másik csoportját pedig a 66. § tartalmazza azzal a rendelkezésével, amely meghatározott személyek számára lehetőséget ad a vallomástétel megtagadására. A hivatkozott szakasz (1) bekezdése c) pontja szerint a tanúvallomást megtagadhatja, aki foglalkozásánál vagy közmegbízatásánál fogva titoktartásra köteles, ha a tanúvallomással titoktartási kötelezettségét sértené meg, kivéve, ha ez alól felmentették.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes